AJÁNLÁSOK ÉS KORLÁTOZÁSOK – 2026
TEREMTÉS HETE
HELYI TEREMTÉSVÉDELMI AKCIÓK TÁMOGATÁSA
1. Ajánlások
A pályázatok tervezése során javasoljuk, hogy a programok megvalósítása során a pályázók az alábbi szempontokat vegyék figyelembe:
Étkezés
· elsősorban batyus, közösségi étkezés;
· helyi és szezonális alapanyagok használata;
· húsmentes étkezés előnyben részesítése;
· a hulladék keletkezésének csökkentése;
· az egyszer használatos étkezési eszközök kerülése.
Utazás
· gyalogos vagy kerékpáros programok szervezése;
· közösségi közlekedés használata;
· telekocsi-rendszer alkalmazása.
Kertészkedés és természetközeli programok
· őshonos, a helyi adottságokhoz illeszkedő növények alkalmazása;
· madár- és beporzóbarát kertek kialakítása;
· vízmegtartó, természetközeli és permakultúrás megoldások alkalmazása.
Eszközbeszerzés
· hosszú távon használható, tartós eszközök beszerzése;
· a fenntarthatóságot szolgáló eszközök előnyben részesítése;
· közösségi használatra alkalmas eszközök beszerzése.
Lelki, teológiai és ökológiai programok
Javasoljuk a Teremtés hete témájához kapcsolódó teológiai, lelki és ökológiai tartalmak összekapcsolását, például:
· természetben megvalósuló alkalmak;
· előadások;
· beszélgetések, kerekasztalok;
· filmklubok;
· közösségi programok;
· természet- és teremtésvédelmi szemléletformáló alkalmak.

Képzések
· teremtésvédelmi és teológiai témájú képzések, szakmai alkalmak szervezése, illetve az azokon való részvétel támogatása;

2. Elszámolhatósági korlátozások
Étkezés
Az élelmiszer- és étkezési költségek összege legfeljebb a megítélt támogatás 50%-a lehet.
Utazás
· egyéni gépjármű használatához kapcsolódó útiköltség nem számolható el;
· elszámolható a közösségi közlekedés költsége, így különösen a busz-, vonat- és hajóközlekedés díja, vagy csoportos utazás, pl. egy gyülekezeti kiránduláshoz kapcsolódó útiköltség.
Kertészkedés, növénybeszerzés
· a tervezett növényeket a pályázat benyújtásakor előre fel kell tüntetni;
· invazív, özönfajnak minősülő vagy természetvédelmi szempontból nem megfelelő növény nem támogatható;
· egészségre káros növény beszerzése nem támogatható.
Eszközbeszerzés
Csak a program megvalósításához közvetlenül kapcsolódó eszközök és anyagok számolhatók el.
A Teremtés hete rendezvények támogatása keretében nem számolható el olyan eszköz, amely a természetben vagy embertársainkban károkozásra alkalmas – ennek megítélése a Támogató döntése.
Például, de nem kizárólagosan:
· láncfűrész;
· fűrész;
· kés és egyéb szúró-vágó eszköz;
· lángszóró;
· lombfúvó;
· egyéb, károkozásra alkalmas eszköz.
Eszközbeszerzés esetén a beszerezni kívánt eszközök pontos listáját már a pályázat benyújtásakor fel kell tüntetni.


Képzések
Képzéshez kapcsolódó költség elszámolása esetén az elszámoláshoz az oklevél, diploma vagy tanúsítvány másolatát mellékelni kell.
Támogatási időszak
A támogatásból kizárólag a támogatási időszak alatt felmerült költségek finanszírozhatók.

3. Nem támogatható költségek
A támogatás terhére nem számolhatók el:
· személyi jellegű juttatások, munkabér;
· általános működési költségek;
· rezsi- és közüzemi díjak;
· olyan reprezentációs kiadások, amelyek nem kapcsolódnak közvetlenül a támogatott programhoz;
· alkoholos italok;
· bírság, késedelmi pótlék és egyéb kötelezettség;
· a támogatási időszak kezdete előtt felmerült költségek;
· a támogatási időszak lezárását követően felmerült költségek;
· más pályázatban vagy támogatás terhére már elszámolt költségek;
· a teremtésvédelmi programhoz közvetlenül nem kapcsolódó eszközök;
· a természetben vagy embertársainkban károkozásra alkalmas eszközök;
· invazív, özönfajnak minősülő vagy természetvédelmi szempontból nem megfelelő növények;
· egészségre káros növények.
Általános elv: kizárólag olyan kiadás támogatható, amely ténylegesen kapcsolódik a Teremtés hete programhoz, annak szakmai tartalmához és teremtésvédelmi céljához.

4. A támogatási összeg meghatározása és a támogatás felhasználása
A bírálat során a pályázatban igényelt támogatási összegnél alacsonyabb támogatási összeg is megítélhető.
A támogatási összeg meghatározásánál különösen az alábbi szempontok kerülnek figyelembevételre:
· a rendelkezésre álló keretösszeg;
· a program szakmai tartalma;
· a tervezett költségek szükségessége és indokoltsága;
· a pályázatban bemutatott program és a teremtésvédelmi cél közötti kapcsolat.
Amennyiben a támogatás nem a pályázatban jóváhagyott célra került felhasználásra, a támogatott nem teljesíti a beszámolási és elszámolási kötelezettségét, vagy az elszámolás alapján fel nem használt támogatási összeg marad fenn, a Kiíró jogosult a támogatás visszafizetését előírni.
A pályázatok benyújtásának határideje
A támogatási kérelmek benyújtására a felhívás közzétételétől, azaz 2026. szeptember 21-től folyamatosan, a rendelkezésre álló forrás kimerüléséig, de legkésőbb 2026. december 1-ig van lehetőség.
A pályázatok befogadása és elbírálása a rendelkezésre álló keretösszeg figyelembevételével történik.

